CK พุ่ง 4% นิวไฮรอบ 1 ปี ลุ้นคว้างานใหม่หนุนงานในมือเพิ่มหลังตั้งรัฐบาลชัดเจน
CK พุ่ง 4% นิวไฮรอบ 1 ปี ลุ้นคว้างานใหม่หลังตั้งรัฐบาลชัดเจน โบรกฯแนะ “ทยอยสะสม” วางเป้า 31 บาท ล่าสุดอยู่ที่ 28.25 บาท บวก 1 บาท หรือ 3.67% ด้วยมูลค่าซื้อขาย 459.01 ล้านบาท
CK พุ่ง 4% นิวไฮรอบ 1 ปี ลุ้นคว้างานใหม่หลังตั้งรัฐบาลชัดเจน ล่าสุดอยู่ที่ 28.25 บาท บวก 1 บาท หรือ 3.67% ด้วยมูลค่าซื้อขาย 459.01 ล้านบาท
6 มิ.ย. 2562

ผู้สื่อข่าวรายงานว่า ราคาหุ้น บริษัท ช.การช่าง จำกัด (มหาชน) หรือ CK ล่าสุด ณ เวลา 10.48 น. อยู่ที่ 28.25 บาท บวก 1 บาท หรือ 3.67% สูงสุดที่ 28.25 บาท ต่ำสุดที่ 27.50 บาท ด้วยมูลค่าซื้อขาย 459.01 ล้านบาท ทั้งนี้ ราคาหุ้น CK ปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 28.50 บาท เมื่อวันที่ 16 ม.ค.2561

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ทยอยสะสม” หุ้น CK ประเมินราคาเป้าหมาย 31 บาท ภายหลังการจัดตั้งรัฐบาล คาดเห็นความคืบหน้าของการประมูลงานภาครัฐต่างๆ ซึ่ง CK มี โอกาสรับงานใหญ่ๆ ในอนาคตอีกมาก เช่น งานก่อสร้างรถไฟสายสีส้ม(ตะวันตก), รถไฟสายสีม่วงต่อขยาย, ทางด่วน Double deck และรถไฟฟ้า 3 สนามบิน มาเติม Backlog ในมือให้เพิ่มขึ้นมากกว่าเท่าตัว จากปัจจุบันที่ 4-5 หมื่นล้านบาท ปัจจุบันซื้อขาย PBV ที่ 1.7 เท่า ต่ำกว่า STEC ที่ 3.1 เท่า และคาดกำไรจากการดำเนินงานเติบโตประมาณ 10%